《芍药花》
宋代·董嗣杲

花中近侍盛江都，艳朵低攒意态殊。
白传词工谁续得，刘郎谱在可修无。
翻阶媚雨娇红软，压砌迎风醉粉腴。
二十四桥春事老，而今难觅玉盘盂。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。